***Әбдіразақ Т.Т.***

«Өзін-өзі тану» Адамның үйлесімді дамуы гуманитарлық колледжінің оқытушысы

**Әмір Темір Тарағайұлы**

**\***

**Amir Temir Taragaiuly**

Темір барлас руынан шыққан. 1336 жылы 7-ші мамырда аптаның сейсенбі күні Трансоксаниядағы (Мауераннахр) қалаларының бірі Сябзь қаласында дүниеге келген. Ол туылғанда жұдырығы қанға толы болған Шыңғысхан секілді. Оның әкесі Әмір Тарағай – Шағатай Ұлысының 21-ші ханы Қазанның қол астындағы аймақтың билеушісі қызметін атқарған. Темір кішкентайынан алғыр, қатарының алды болды. Өзінің ешкімге ұқсамайтын тапқырлығымен, батылдығымен қасына достар жинай бастады. Оның ораторлық ерекшелігіне таңқалған достары оған адал болатындары туралы ант су ішіп, кейіннен осы сөздерінде тұрды. 12 жасында Темір әскери оқуға түсті. Ал тарихта Темір тек 25 жасында ғана қызықты жерінен өмірбаяны айтыла бастайды.

Трансоксания біраз уақыттан бері анархиялық билікті бастан кешіріп жатты. Шағатай ұлысының ханы – Қазан өзінің езгі, жек көрінішті қылықтарынан кейін өлтірілді. Басқа үш ханда және олардың мұрагерлерінің барлығы осыны бастарынан кешірді. Ал кіші князьдықтар мемлекетті қалағандарынша бөліп алды. Жет ханы (Моғолстан) - Тоғлұқ Темір Шыңғыс ұрпағы дәл осы кезде өзін Шағатай ұлысы ханы ретінде жарияланды. Ол өзінің алдындағылардың басынан кешкенін мен де кешемін деп қорықпады. Қорыққан аймақтық билеушілер кері шегініп Хорасанға қашты. Өздерінің мемлекетін қараусыз қалдырды. Сол кезде Темір атып шығып өзін көрсетеді. Тоғлұқ Темір оған разы болып Трансоксанияны береді де қасына 10 000 әскерді қосып береді. Қанағатттанған Темір Шағатай ұлысына келген кезде оны жаңа келеңсіздіктер күтіп тұрды. Қазағанның немересі Құсейін Шағатай ұлысының ханы жоқтығын пайдаланып, Трансоксанияның басшысы болғысы келді. Сонымен елде азамат соғысы болып кетті. Тоғлұқ Темір өзінің жаулап алу соғыстарын жаңғыртты. Ол қайтадан Трансоксанияға өз әскерін қайта алып келді. Құсейін жермен-жексен болып ұтылды. Тоғлұқ Темір өзінің ұлы Ілиясты басшы ретінде сайлап, ал Темірді бас уәзір және бас қолбасшы ретінде сайлады. Бірақ Ілияс халыққа жайлы болмады, керісінше халықтың жағдайы одан сайын қиындай түсті. Темір осының бәрін көріп Құсейінге бірігейік дейді де Ілиясқа қарсы тұрады. Ал жеңілген Ілияс өз еліне қайтады. Себебі әкесі қайтыс болған соң соның орнына таққа отыру үшін.

Темір барлық әскери жорықтарда беделі өте күшті болды. Сондықтанда әскер де халықта оны құрметтеп, пір тұтты. Бұл әрине Құсейіннің қызғаныш сезімін оятты. Бірден өлтіре салайын десе Темір оның қарындасына үйленген. Сондықтан да, Темірді алдап өлтіргісі келді. Бірақ бұл ойы жүзеге аспады. Темірден кешірім сұрап еді, амал жоқ кешірді. Себебі ол қатынының ағасы болатын. Құсейіннің ажалы өзінің ұнамсыз іс әрекеттерінің кесірінен қол астындағы екі жауынгерден болды.

Енді Темірді таққа отырғызу рәсімі өткізілді. Басына тәж кигізіп, таққа отырды. Монғолдардың салты бойынша қол астындағылары оған алтын жаудырып, қымбат асыл тастарды шашты да оны «Сайып қыран» деп атайды. Темір өзі таққа отырғызылса да өзін хан деп айтқызбаған. Себебі бесенеден белгілі. Сондықтанда орнына Шыңғыс ұрпағына қатысы бар бір қуыршақ ханды отырғызып қоятын, ал негізгі билік өз қолында болды. Темір билікке келе салысымен жаңа тәртіп орнатып, көрші елдеріне Жет пен Хорезмге экспедиция жасай бастады. Сондағы мақсаты жаулап алу жорықтарын ойластыру болды. Көптеген аймақтық билеушілер оған қарсы шығып отырды, бірақ бұл Темірге түкке тұрмады, оларды басып жаншып отырды. Оның абыройы асқақтай берді. Бірақ оның жүрегін қайғы басты. Оның үміт артып отырған үлкен ұлы Жиһангер жау қолынан қастықпен қайтыс болады. Бұл Темірге қатты батады. Жиһангер халықтың айтуы бойынша өте әділетті ханзада болған. Қол астындағы әскерлері Темірді уайымдай бастады. Себебі Темір қайғыға салынып кетті. Осы кезде оның есін жиғызған Жетте болған көтеріліс еді. Темірге Шыңғысханның ұрпағы Тоқтамыс хан келіп көмек сұрады. Тоқтамыс өзіне көмек көрсетілгенін ұмытып кетеді. Темірдің жорықтарда жолына бөгет болғысы келеді. Тоқтамыс пен соғысқаны туралы деректері бар. Жорыққа келе жатып «Мен Тұран даласының иесі Темір Тоқтамысқа қарсы жорыққа бара жатырмын» деген сөзді тасқа жаздырған. Осы сөздері бар тақтай қазіргі уақытта Петербургтағы Эрмитаж музейінде сақталған.

Осылайша Темірдің қазақ тарихында орны біліне бастады. Оны Әмір Темір, Ақсақ Темір деген атаулармен атай бастады. Неге Әмір екені бесенеден белгілі. Ал, Ақсақ Темір болып аталу себебі жас кезінде қасына қатарларын ертіп алып барымташылықпен айналысқан екен. Сол кезде оларды «сеистандықтар» ұстап алып, кейбіреулерін өлтіріп, ал Темірді жылқыдан құлатып, оң аяғын және оң қолының екі саусағын кесіп алған екен. Жастайынан кейін біраз жерлерді жаулап алатын билеуші болатыны бақсы балгерлер арқылы білінген. Ол жорыққа шығар алдында таңға жуық ұйықтап түс көреді екен. Егер түсі жақсы болса, онда жорықта жолы болатындығының белгісі болған. Оның қасында ислам дінінің, құран кітабының насихаттаушылары жүретін болған. Көбіне көп оқығанды жөн көрмесе де көп тыңдайтын болған. Ол шахмат ойнағанды және аңшылықты жақсы көрген.

Әмір Темірдің киелі Түркістанға келіп Әзірет Сұлтанға деген құрметін сипаттар болсақ, бірде нөкерлерімен қалаға жақындай бергенде Темірдің қалпағы желдің лебімен ұшып жерге түседі. Сол кезде ол дереу еш қиналмастан аттан түсіп телпегін алады. Сол кезде ол таң қалады. Мен қалайша жеңіл аттан түсе қалдым, аяғымды аттан түсерде оң жағымнан он нөкер, сол жағымнан он нөкер көмек беріп түсуші едіп деп таң қалады. Сонда бір ақылды уәзірі бұл жерде Қожа Ахмет Яссауи көптеген шәкірттер оқытып кеткендігін айтып оның киелі жерде жүргендігін айтады. Темір осы кезде өзінің сезгендігін біліп, онда әдептен озбайық әулиеге құран оқытып, ескерткіш салғызайық деп шешеді. Ұсталар кірпіш өріп, ескерткіштің бір қабырғасын соғады да, ертеңіне қараса қабырға құлап жатыр, екінші күні тағы да солай бұл неге бұлай болды екен деп Темір өзі тексергісі келіп таңға жуық күтіп жатады қарап, сол кезде қабырғаны күнде бір көк өгіз келіп бұзып жүр екен. Сол уақытта көзі ілініп кетсе түсінде Яссауи бабамыз аян береді. Бұл көк өгіздің Арыстан баптың әруағы екендігін, ол оның ұстазы екендігін айтып, алдымен соған дүрбе тұрғыз деп аян береді. Ол Отырарда жерленген екен. Содан дереу Отырарға жол жүріп, Арыстан бапқа арнап, үлкен мазар салдыртады. Содан кейін барып Әзірет сұлтанға кесене тұрғызады. Кесененің әр кірпішін дәретсіз салдырмайды екен. Жұмысшы ұсталар осы қағиданы ұстанама, әлде жоқ па деп өзі қарапайым киініп тексерген, ұстап алса қатаң жазалаған.

Сонымен қорыта келгенде Әмір Темір 27 мемлекетті жаулап алып, бағындырған. Олардың қатарына Иран, Тұран, Рум, Мағреб, Сирия, Египет, Ирак-Араби, Ирак- Аджем, Мазандеран, Гилян, Ширван, Әзірбайжан, Фарс, Хорасан, Четте, Ұлы Татар, Хорезм, Хотан, Кабулистан, Бактерземин, Үндістан. Осы елдердің барлығын жаулап, оларға заңдар жинағын енгізіп берген. Тек Қытайға жасаған жорығында қайтыс болады. Ол кезде шарапты көп ішіп, 1405 жылы 18-ші ақпанда суық түнде қайтыс болады. Нөкерлері мен жақындары оны Самарқанға әкелініп жерленді. 1941 жылы М.М. Герасимов Темірдің бас сүйегін алып, бет әлпетін құрастырмақшы болды. Антропологтың құрастырған бейнесі Ибн Арабшах суретін салған бейнемен ұқсас болып келеді. Ол кішкентайынан түрік және тәжік тілдерін біліп өзін білімді адамдарша ұстаған, десе де ол не жазуды, не оқуды білмеген. Оның ғылымда ең сүйікті қызығып тыңдайтыны архитектура болған. Франция және Англия елдерімен дипломатиялық қарым қатынас жасауға тырысқан. Түркі еліннің Осман имперясындағы Баязетті тұтқынға алған.

Айта берсе, Әмір Темірді ұлы басшы, саясаткер, өте ақылды, батыл, қажырлы адам болғанын білеміз. Жақсының аты өлмейді, ғалымның хаты өлмейді дегендей Әмір Темір мәңгі өлместей есімізде қалды.

**Әдебиеттер тізімі**

1. Тамерлан: Эпоха. Личность. Деяния / Сост., обр. и подг. текста Р. Рахманалиева. – М., 1992. – 544 c.
2. Бартольд В.В. Сочинения. – Москва., 1963 157 c.
3. Яссауи Феномені. Отбасы хрестоматиясы. - 85 бет.